Geir Sveinsson , þjálfari Akureyrar handboltafélags , bíður eftir sínum fyrsta sigri sem þjálfari liðsins . Akureyri tekur á móti Gróttu á morgun . mbl.is / Hari Ívar Benediktsson Handknattleiksfólk tekur upp þráðinn um helgina eftir nokkurt hlé á keppni í Olís-deildum karla og kvenna vegna undanúrslita og úrslitaleikja Coca Cola-bikarsins á dögunum . Reyndar var ein eftirlegukind eftir úr 17. umferð áður en kom að bikarvikunni . Erfiðlega gekk að koma henni í hús en það tókst loks í fjórðu tilraun á miðvikudaginn þegar leikmönnum Akureyrar handboltafélags lánaðist að sækja Eyjamenn heim . Haukar hafa eins stigs forskot í efsta sæti . Leikmenn ÍR eru í harðri baráttu við ÍR , Stjörnuna , KA og jafnvel Framara um sjöunda og áttunda sætið . Á morgun verður afar athyglisverður leikur í íþróttahöllinni á Akureyri þegar tvö neðstu liðin leiða saman hesta sína , Akureyri handboltafélag og Grótta . Sjá greinina í heild í íþróttablaði Morgunblaðsins og þar má einnig sjá úrvalslið 17. umferðar Olísdeildar karla .